༄༅། །སྔགས་དོན་གྱི་བཤད་པ་སྐུ་གསུམ་ལམ་
ཁྱེར་གྱི་ཆིངས་བཞུགས་སོ། །
ཨཱོྃ་སྭ་བྷཱ་ཝ་ཤུདྡ་སརྦ་དྷརྨ་སྭ་བྷཱ་ཝ་ཤུདྡོ་ཧཾ། ཞེས་པའི་སྔགས་དོན་དྲན་པར་བྱ་རྒྱུ་ནི།
ཆོས་ཐམས་ཅད་རང་བཞིན་གྱིས་རྣམ་པར་དག་པའི་བདག་ཉིད་ཅན་དེ་ངའོ། །ཞེས་པ་བྱུང་སྟེ།
གཞི་ལུས་སྣང་སྟོང་རྡོ་རྗེ་སྐུའི་རང་བཞིན། ངག་གྲག་སྟོང་རྡོ་རྗེ་གསུང་གི་རང་བཞིན།
སེམས་དྲན་སྟོང་རྡོ་རྗེ་ཐུགས་ཀྱི་རང་བཞིན་ཏེ་ཡེ་གདོད་མ་ནས་རྡོ་རྗེ་གསུམ་གྱི་དཀྱིལ་
འཁོར་དུ་བཞུགས་པ་འདི་ཉིད་སྐུ་གསུམ་གྱི་ལམ་ཁྱེར་དུ་ཤེས་པ་གཅིག་དགོས་པ་ཡིན་ཏེ། དེ་
ཡང་ཐོག་མར་འཆི་བ་ཆོས་སྐུའི་ལམ་ཁྱེར་ཞེས་བྱ་སྟེ། སྦྱང་གཞི་ལ་འཛམ་བུ་གླིང་པའི་མི་
མངལ་སྐྱེས་ཁམས་དྲུག་ལྡན་ཞིག་ཕུང་སོགས་རིམ་གྱིས་ཐིམ་ནས་འཆི་བ་འོད་གསལ་
མངོན་དུ་བྱེད་པ་དང་རྣམ་པ་མཐུན་ཞིང་སྦྱོང་བར་བྱེད་པ་ནི་མདོར་ན་གཟུང་འཛིན་གྱིས་
བསྡུས་པའི་ཆོས་ཐམས་ཅད་རང་བཞིན་གྱིས་རྣམ་པར་དག་པ་དེ་ཉིད་ལ་ཡུལ་སྟོང་པ་ཉིད་
དང་ཡུལ་ཅན་བདེ་བ་ཆེན་པོའི་ཡེ་ཤེས་དབྱེར་མི་ཕྱེད་པའི་བདག་ཉིད་གཉིས་སྣང་ཐམས་
ཅད་དང་བྲལ་བའི་རྒྱལ་བའི་ཐུགས་ཟབ་གསལ་གཉིས་སུ་མེད་པའི་བདེ་བ་ཆེན་པོའི་རང་
བཞིན་ཆོས་ཀྱི་སྐུ་དང་རྣམ་པ་རྗེས་སུ་མཐུན་པའི་རང་གི་སེམས་གཉིས་སུ་མེད་པའི་ཡེ་ཤེས་
ནཱ་ལས་ཕྲ་མོའི་བསྒྲར་སྒྱུར་ལ་ལས་གཞོམ་དུ་མེད་པའི་བསྒྲར་སྒྱུར་དའི་གཟུགས་གྱེན་དུ་
བགྲེང་བ་ཤིན་ཏུ་ཕྲ་བའི་གཟུགས་དེ་ཉིད་ལ་བཞག་པར་བྱ་བ་ནི་ཟླ་རྣམ་གྲོལ་བི་བྷུ་ཏི་ཙན་
286

པོད་གསུམ་པ་ཁྲིད་ཡིག་གི་སྐོར།
ཊ་བས་བཤད་ཅིང་དེའི་རྗེས་སུ་འགྲང་བ་སྟེ་པྲཛྙཱ་ཤེས་རབ་རཀྵི་ཏ་བསྲུང་བའི་འཁྲུལ་སྤོང་
དང་། སྡོམ་འབྱུང་འགྲེལ་བ་སོགས་ལས་བཤད་དོ། །དེ་འདྲའི་ཀུན་རྫོབ་དང་དོན་དམ་འོད་
གསལ་དབྱེར་མི་ཕྱེད་པར་ཟུང་དུ་འཇུག་པའི་དུས་དེ་ཉིད་ན་རང་གི་ལུས་རླུང་སེམས་ཙམ་
ལས་གྲུབ་པའི། གཟུགས་བརྙན་ལྟར་གསལ་ལ་རྫོགས་པ་ནམ་མཁའི་འཇའ་ཚོན་ལྟ་བུའི་
ཀུན་རྫོབ་གྱི་བདེན་པ་སྒྱུ་མའི་སྐུ་དང་། དོན་དམ་འོད་གསལ་གྱི་ཡེ་ཤེས་ཀྱི་ཐུགས་དང་
འབྲས་བུ་
དབྱེར་མི་ཕྱེད་པའི་ཟུང་འཇུག་དེ་ཉིད་བར་དོ་ལོངས་སྐུར་འཁྱེར་བའི་ངོ་བོར་བྱང་ཆུབ་པའོ། །
སྐྱེ་བ་སྤྲུལ་སྐུར་འཁྱེར་བའི་ལུགས་ནི། རྒྱུད་སྡེ་རྣམས་ནས་མང་དུ་བཤད་ཀྱང་།
རྡོ་རྗེ་འཛིན་པའི་སྐབས་མངོན་བྱང་ལྔའི་ཚུལ་དུ་འབྱུང་བ་ཡིན་ཏེ། དེ་ཐམས་ཅད་ཡོངས་སུ་
གྱུར་པ་ལས། རང་འབྲས་བུ་རྡོ་རྗེ་འཛིན་པའི་སྐུ་ཡོངས་སུ་གྱུར་པ་ནི་ཞེས་པ་སྟེ། ཆོས་
དབྱིངས་ཡེ་ཤེས་ཀྱི་ངོ་བོ་སྐུ་ཡོངས་སུ་རྫོགས་པ་ལ་བྱང་ཆུབ་པའོ། །དེ་དང་ཆོས་མཐུན་པ།
སྦྱང་གཞི་ཕ་མའི་ཁུ་ཁྲག་གི་དབུས་སུ་བར་དོའི་རྣམ་ཤེས་ཞུགས་པའི་སྒོ་ནས་རགས་པའི་
ལུས་བཟུང་བ་དང་ཆོས་མཐུན་ཞིང་རང་ཉིད་ཀྱི་སྐྱེ་བ་སྦྱོང་བར་བྱེད་ཧཱུཾ་ཡིག་ནི་མངལ་གྱི་
གནས་སྐབས་ན་སྨྲ་བ་དངོས་མེད་ཀྱང་ངག་སྨྲ་བའི་ནུས་པ་ལྕེ་རྐན་སོ་སོགས་གྲུབ་པ་དང་
ཆོས་མཐུན། རྡོ་རྗེ་སོགས་ཕྱག་མཚན་ནི་མངལ་གྱི་གནས་སྐབས་ཀྱི་ཡིད་དང་ཆོས་མཐུན་
པའོ། །དེ་རྣམས་ལས་འོད་ཟེར་འཕྲོས་པ་ནས་ཕྱག་མཚན་རྣམས་ལ་ཐིམ་པའི་བར་མངལ་
ནས། སངས་རྒྱས་ཀྱི་སྒྲས་བསྟན་པའི་ཕུང་པོ་དང་། གཤེགས་མའི་སྒྲས་བསྟན་པའི་ཁམས་
དང་། བྱང་ཆུབ་སེམས་དཔའི་སྒྲས་བསྟན་པའི་དབང་པོ་དང་སེམས་མའི་སྒྲས་བསྟན་པའི་
སྐྱེ་མཆེད་དང་ཁྲོ་བོའི་སྒྲས་བསྟན་པའི་ཡན་ལག་འཕེལ་བ་དང་ཆོས་མཐུན། ཟླ་ཉི་རྡོ་རྗེ་ཧཱུཾ་
དང་བཅས་པ་ཡོངས་སུ་གྱུར་པ་ལས། བདེ་དགྱེས་གསང་གསུམ་སོགས་གང་ཡང་རུང་བའི་
སྐུ་ཡོངས་སུ་རྫོགས་པ་ནི། མངལ་ནས་བཙས་པའི་ལུས་ཡོངས་སུ་རྫོགས་པ་དང་ཆོས་
མཐུན་པ་ཡིན་ནོ། །འབྲས་བུའི་སྐབས་དང་སྦྱར་ན། སྔར་དྲངས་བའི་ལྟ་བ་གཟུང་འཛིན་གྱི་
287

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
མཚན་མ་སྤྲོས་པའི་མཐའ་ཐམས་ཅད་དང་བྲལ་བ་དེ་ཉིད་ཆོས་ཀྱི་སྐུ་མངོན་དུ་མཛད་པ་
དང་རྣམ་པ་རྗེས་སུ་མཐུན་ཞིང་། ཕྱི་གཟུགས་ཀྱི་སྐུ་དང་རྣམ་པ་རྗེས་སུ་མཐུན་པའི་རྟེན་
དང་བརྟེན་པའི་དཀྱིལ་འཁོར་བསྒོམས་པས་འབྲས་བུ་ལམ་དུའམ་སྔོན་དུ་འགྲོ་བར་བྱེད་
པའི་ཆེད་ཡིན་ནོ། །མདོར་ན་སྔགས་དོན་སྒོམ་པ་དེས་གཞི་དུས་ཀྱི་འཆི་བ་འོད་གསལ་
ཉམས་སུ་མྱོང་བ་དང་། ལམ་དུས་ཀྱི་གཉིས་སྣང་མ་ལུས་པ་མཐའ་དག་དང་བྲལ་བའི་དོན་
དམ་འོད་གསལ་མངོན་དུ་བྱེད་པ་དང༌། འབྲས་དུས་སྐུ་ལྔ་ཡེ་ཤེས་ལྔ་ཡིས་སེམས་ཅན་གྱི་
དོན་མཛད་པ་དང་རྗེས་སུ་མཐུན་ཞིང་མཚུངས་པའོ། །ཞེས་ནཱ་རོ་ཆོས་དྲུག་གི་ཁྲིད་དུས་
མཆོག་གི་བླ་མ་དམ་པས་གསུང་པའི་རྒྱུན་པྲཛྙཱ་རསྨིས་ཟིན་བྲིས་སུ་བྱས་པའོ།༈ མཚན་
ལྡན་ཕྱག་རྒྱའི་པདྨ་རུ། །བྱང་ཆུབ་སེམས་ཀྱི་ཟླ་ཤར་བས། །བཟོད་པར་དཀའ་བའི་ཡེ་ཤེས་
འཆར། །བདེ་གསལ་སྟོང་པ་ཉིད་དུ་རོལ། །ཡང་དང་ཡང་དུ་བདེ་ཆེན་སྤྱོད། །བདེ་ཆེན་
གནས་ནས་བདེ་གསང་ནོར་བུའི་རྩེར། །ཉི་མ་ཟླ་བ་སྐད་ཅིག་ཉིད་ཤར་བས། །རི་རབ་ལྷ་
ཡི་ཁང་པའི་རྩེར་བརྒྱན་ཏེ། །གླིང་བཞིའི་འཇིག་རྟེན་བདེ་ཆེན་འོད་ཀྱིས་འགེངས། །གང་
འདི་བདག་ཉིད་དགའ་བའི་སྐྱེད་མོས་ཚལ། །མི་ནུབ་རྒྱལ་མཚན་ནམ་མཁའི་དཀྱིལ་དུ་
འཛུགས། །ཕྱི་རབས་ཚེ་གཅིག་སངས་རྒྱས་འདོད་པ་ཀུན། །ཡི་གེ་འདི་ལ་རྟག་ཏུ་ནན་ཏན་
བགྱིས། །མཁའ་འགྲོ་སྐུའི་རྒྱ། གསུང་གི་རྒྱ། ཐུགས་ཀྱི་རྒྱ། ཞེས་ཀློང་ཆེན་པའི་གསུང་ཡིན། །

པོད་གསུམ་པ་ཁྲིད་ཡིག་གི་སྐོར།